CELEX: 52002PC0516
Language: el
Date: 2002-09-17
Title: Πρόταση απόφασης του Συμβουλίου - Πρόταση για απόφαση του Συμβουλίου σχετικά με τη θέση της Κοινότητας επί ορισμένων προτάσεων που έχουν υποβληθεί προς συζήτηση στη 12η συνεδρίαση της Διάσκεψης των συμβαλλομένων μερών στη Σύμβαση για το διεθνές εμπόριο απειλούμενων ειδών άγριας πανίδας και χλωρίδας (CITES) η οποία θα πραγματοποιηθεί στο Σαντιάγκο της Χιλής στις 3-15 Νοεμβρίου 2002

Avis juridique important

|

52002PC0516

Πρόταση απόφασης του Συμβουλίου - Πρόταση για απόφαση του Συμβουλίου σχετικά με τη θέση της Κοινότητας επί ορισμένων προτάσεων που έχουν υποβληθεί προς συζήτηση στη 12η συνεδρίαση της Διάσκεψης των συμβαλλομένων μερών στη Σύμβαση για το διεθνές εμπόριο απειλούμενων ειδών άγριας πανίδας και χλωρίδας (CITES) η οποία θα πραγματοποιηθεί στο Σαντιάγκο της Χιλής στις 3-15 Νοεμβρίου 2002  /* COM/2002/0516 τελικό - ACC 2002/0225 */  

Επίσημη Εφημερίδα αριθ. 331 E της 31/12/2002 σ. 0319 - 0346

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ Πρόταση για απόφαση του Συμβουλίου σχετικά με τη θέση της Κοινότητας επί ορισμένων προτάσεων που έχουν υποβληθεί προς συζήτηση στη 12η συνεδρίαση της Διάσκεψης των συμβαλλομένων μερών στη Σύμβαση για το διεθνές εμπόριο απειλούμενων ειδών άγριας πανίδας και χλωρίδας (CITES) η οποία θα πραγματοποιηθεί στο Σαντιάγκο της Χιλής στις 3-15 Νοεμβρίου 2002(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Η 12η συνεδρίαση της Διάσκεψης των συμβαλλομένων μερών στη σύμβαση CITES θα διεξαχθεί στο Σαντιάγκο της Χιλής, από 3 έως 15 Νοεμβρίου 2002.2. Το κείμενο της σύμβασης τροποποιήθηκε το 1983 ώστε να καταστεί δυνατή η προσχώρηση περιφερειακών οργανισμών οικονομικής ολοκλήρωσης, όπως η ΕΚ (αποτελεί τη λεγόμενη τροποποίηση της Gaborone). Ωστόσο, ο αριθμός των συμβαλλομένων που έχουν επικυρώσει την αλλαγή αυτή δεν είναι επαρκής για να αρχίσει να ισχύει.3. Λόγω των επιπτώσεων που έχουν οι αποφάσεις που λαμβάνει η Διάσκεψη των συμβαλλομένων μερών όσον αφορά στην εφαρμογή του κανονισμού (ΕΚ) αριθ. 338/97 του Συμβουλίου της 9ης Δεκεμβρίου 1996 σχετικά με την προστασία των ειδών άγριας πανίδας και χλωρίδας με τη νομοθετική ρύθμιση του σχετικού εμπορίου [1], επιβάλλεται να εκδοθεί κοινοτική θέση επί των προτάσεων που έχουν υποβληθεί στη Διάσκεψη.[1]  ΕΕ L61 της 03.03.1997, σ.14. Τα σχέδια ψηφισμάτων που αφορούν στην ερμηνεία και την εφαρμογή της Σύμβασης και οι προτάσεις για τροποποίηση των προσαρτημάτων που εκπονήθηκαν από τα κράτη μέλη ή από την Επιτροπή, συζητήθηκαν στην επιτροπή των κρατών μελών η οποία έχει συσταθεί στο πλαίσιο του κανονισμού 338/97 του Συμβουλίου, στη συνεδρίαση της 17ης Μαΐου 2002. Όλες οι προτάσεις και τα έγγραφα εργασίας που εγκρίθηκαν υποβλήθηκαν στη συνέχεια στη γραμματεία της CITES από το οικείο κράτος μέλος ή την προεδρία εξ ονόματος όλων των κρατών μελών.5. Ένα από αυτά τα έγγραφα εργασίας το οποίο υποβλήθηκε από την προεδρία ζητά την κατάργηση δύο προγενέστερων ψηφισμάτων της Διάσκεψης που αφορούν την εφαρμογή της CITES από την Κοινότητα. Υποστηρίζεται ότι, δεδομένου ότι έχει θεσπιστεί ο κανονισμός αριθ. 338/97 του Συμβουλίου και ότι και τα 15 κράτη μέλη είναι πλέον συμβαλλόμενα μέρη ως διακριτές οντότητες (αφού και η Ιρλανδία επικύρωσε τη σύμβαση στις αρχές του έτους), τα εν λόγω ψηφίσματα είναι ξεπερασμένα και πρέπει να καταργηθούν. Η προεδρία επίσης υπέβαλε σχέδιο απόφασης με το οποίο καλούνται όλα τα συμβαλλόμενα μέρη που δεν έχουν ήδη επικυρώσει την τροποποίηση της Gaborone να το πράξουν έως τη 13η Διάσκεψη των συμβαλλομένων μερών (το 2005).6. Στις 30 Ιουλίου οι υπηρεσίες της Επιτροπής πραγματοποίησαν ανεπίσημη συνεδρίαση με ειδικούς από τα κράτη μέλη για να ανταλλάξουν απόψεις σχετικά με τα ζητήματα που θα πρέπει να συζητηθούν στη Διάσκεψη των συμβαλλομένων μερών.7. Όσον αφορά τα ζητήματα της ημερήσιας διάταξης 2 έως 7, 15, 18, 20 έως 24, 26, 28, 32 έως 34, 36, 39, 42, 43, 46, 52, 53 έως 55, 59, 60 και 64, ορισμένα έγγραφα για τη διάσκεψη δεν ήταν διαθέσιμα εγκαίρως ώστε να έχει τη δυνατότητα η Επιτροπή να προτείνει κοινοτική θέση αυτή τη στιγμή. Η Επιτροπή επομένως προτείνει να καθοριστεί η θέση της επ'αυτών των θεμάτων κατά τη διάρκεια της συνεδρίασης λαμβάνοντας υπόψη τις μεταγενέστερες προτάσεις που θα υποβάλει.8. Το έργο της Διάσκεψης χωρίζεται σε τρία μέρη: θέματα στρατηγικής και διοίκησης, ερμηνεία και εφαρμογή της Σύμβασης και προτάσεις τροποποίησης των προσαρτημάτων. Επειδή η Κοινότητα δεν αποτελεί συμβαλλόμενο μέρος της Σύμβασης το πρώτο μέρος δεν έχει γενικά επίπτωση στον κανονισμό του Συμβουλίου 338/97. Το δεύτερο μέρος αντιπροσωπεύει την εξέλιξη της Σύμβασης και έχει σοβαρή τεχνική σημασία αλλά δεν αναμένεται να απασχολήσει ιδιαιτέρως το κοινό. Αντιθέτως, οι τροποποιήσεις των προσαρτημάτων (επίπεδα προστασίας που προβλέπονται για διάφορα είδη) είναι σίγουρο ότι θα προκαλέσουν συζητήσεις.9. Τα ακόλουθα ζητήματα είναι τα πλέον καθοριστικά όσον αφορά την τροποποίηση των προσαρτημάτων:- φάλαινες,- ελέφαντες,- ασιατικές χελώνες γλυκού νερού,- εμπορικά είδη ψαριών, συμπεριλαμβανόμενων των καρχαριών και του μαύρου μπακαλιάρου (Dissostichus).- ξυλεία.10. Η προτεινόμενη απόφαση του Συμβουλίου περιλαμβάνει δύο παραρτήματα. Στο παράρτημα Ι εκτίθενται τα κύρια σημεία της κοινοτικής θέσης επί των ως άνω καθοριστικών ζητημάτων. Στο παράρτημα ΙΙ περιέχονται οι προτεινόμενες κοινοτικές θέσεις σχετικά με τα ζητήματα της ημερήσιας διάταξης για τα οποία υπήρχαν διαθέσιμα έγγραφα στις 31 Ιουλίου 2002.2002/0225 (ACC)Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ Πρόταση για απόφαση του Συμβουλίου σχετικά με τη θέση της Κοινότητας επί ορισμένων προτάσεων που έχουν υποβληθεί προς συζήτηση στη 12η συνεδρίαση της Διάσκεψης των συμβαλλομένων μερών στη Σύμβαση για το διεθνές εμπόριο απειλούμενων ειδών άγριας πανίδας και χλωρίδας (CITES) η οποία θα πραγματοποιηθεί στο Σαντιάγκο της Χιλής στις 3-15 Νοεμβρίου 2002ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 133,την πρόταση της Επιτροπής [2],[2]  EE C [...]Εκτιμώντας τα εξής:(1) Η σύμβαση για το Διεθνές εμπόριο απειλούμενων ειδών άγριας πανίδας και χλωρίδας εφαρμόζεται στην Κοινότητα μέσω του κανονισμού (ΕΚ) αριθ. 338/97 του Συμβουλίου της 9ης Δεκεμβρίου 1996 [3].[3]  ΕΕ L61 της 03.03.1997, σ.1(2) Oι προτάσεις για την έκδοση ψηφισμάτων της Διάσκεψης των συμβαλλομένων μερών και οι τροποποιήσεις των προσαρτημάτων της σύμβασης πρόκειται, στις περισσότερες περιπτώσεις, να επηρεάσουν τη σχετική κοινοτική νομοθεσία.(3) Στις περιπτώσεις κατά τις οποίες έχουν θεσπιστεί κοινοτικοί κανόνες για την επίτευξη των στόχων της Συνθήκης, τα κράτη μέλη δεν μπορούν εκτός του πλαισίου των κοινοτικών οργάνων να αναλάβουν υποχρεώσεις οι οποίες ενδέχεται να επηρεάσουν αυτούς τους κανόνες ή να αλλοιώσουν το πεδίο εφαρμογής τους.(4) Η Κοινότητα δεν έχει έως τώρα επιτύχει να καταστεί συμβαλλόμενο μέρος στη Σύμβαση.(5) Σε αυτές τις συνθήκες, η θέση της Κοινότητας πρέπει να εκπροσωπείται από τα κράτη μέλη τα οποία να ενεργούν από κοινού προς το συμφέρον της Κοινότητας και εντός του πλαισίου μιας κοινής θέσης η οποία να έχει αποφασιστεί από το Συμβούλιο,ΑΠΟΦΑΣΙΖΕΙ:Άρθρο 1Η θέση της Κοινότητας, την οποία θα εκπροσωπήσουν τα κράτη μέλη, ενεργώντας από κοινού προς το συμφέρον της Κοινότητας, στη 12η συνεδρίαση της Διάσκεψης των συμβαλλομένων μερών στη Σύμβαση για το διεθνές εμπόριο απειλούμενων ειδών άγριας πανίδας και χλωρίδας (CITES), είναι σύμφωνη με τις θέσεις που περιέχονται στα παραρτήματα της παρούσας απόφασης.Άρθρο 2Όταν η θέση που αναφέρεται στο άρθρο 1 είναι πιθανό να επηρεαστεί από επιστημονικά ή τεχνικά στοιχεία τα οποία θα προκύψουν πριν τη συνεδρίαση της Διάσκεψης των μερών ή κατά τη διάρκειά της, καθώς και στις περιπτώσεις που υποβάλλονται προτάσεις σε θέματα τα οποία δεν έχουν ακόμη αποτελέσει αντικείμενο κοινοτικής θέσης, καθορίζεται θέση επί της σχετικής πρότασης πριν κληθεί η Διάσκεψη να ψηφίσει επ'αυτής.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ Ιστην Πρόταση για απόφαση του Συμβουλίου της ............. 2002 σχετικά με τη θέση της Κοινότητας επί ορισμένων καθοριστικών ζητημάτων που πρόκειται να συζητηθούν στη 12η συνεδρίαση της Διάσκεψης των συμβαλλομένων μερών στη Σύμβαση για το διεθνές εμπόριο απειλούμενων ειδών άγριας πανίδας και χλωρίδας (CITES) η οποία θα πραγματοποιηθεί στο Σαντιάγκο της Χιλής στις 3-15 Νοεμβρίου 20021. Όσον αφορά την εμπορική φαλαινοθηρία, δεν πρέπει να ληφθεί απόφαση η οποία να θέτει σε αμφισβήτηση την πρωτοκαθεδρία της Διεθνούς Επιτροπής Φαλαινοθηρίας (ΙWC) επ'αυτού του θέματος. Κατά συνέπεια, δεν πρέπει να υπάρξει επιστροφή στη φαλαινοθηρία εμπορικής φύσεως μέχρις ότου η Διεθνής Επιτροπή Φαλαινοθηρίας κρίνει ότι εκτελούνται οι κατάλληλοι διαχειριστικοί έλεγχοι.2. Όσον αφορά τους ελέφαντες, η Κοινότητα δεν προτίθεται να συμφωνήσει με την επανάληψη της εμπορίας του ελεφαντοστού για εμπορικούς σκοπούς έως ότου κρίνει, μετά από διαβούλευση με τα κράτη διαβίωσης του είδους, ότι αυτή δεν θα έχει ως αποτέλεσμα την αύξηση των παράνομων θανατώσεων ελεφάντων. Η Κοινότητα θα συνεχίσει να στηρίζει την συνεργασία των κρατών διαβίωσης του είδους για το σκοπό αυτό.3. Όσον αφορά τις χελώνες του γλυκού νερού, η Κοινότητα πρέπει να υποστηρίξει τις προτάσεις να συμπεριληφθούν ορισμένα από τα πλέον απειλούμενα είδη στο προσάρτημα ΙΙ της CITES, οι οποίες προέκυψαν κατά τη διάρκεια ημερίδας με θέμα την εν λόγω ομάδα που διοργανώθηκε στην Κίνα στις αρχές του έτους.4. Όσον αφορά τα εμπορικά είδη ψαριών, η Κοινότητα μπορεί να στηρίξει την εισαγωγή τους στα προσαρτήματα της CITES εάν πληρούν τα απαιτούμενα κριτήρια και ως συμπλήρωμα της δράσης από τους αρμόδιους φορείς διαχείρισης της αλιείας, όπως ο Οργανισμός Επισιτισμού και Γεωργίας των Ηνωμένων Εθνών (FAO) και οι περιφερειακοί οργανισμοί αλιείας. Έχοντας υπόψη τα ανωτέρω, η Κοινότητα πρέπει να υποστηρίξει τις προτάσεις για αυστηρότερη κανονιστική ρύθμιση του διεθνούς εμπορίου του φαλαινοκαρχαρία (Rhincodon typus) και του καρχαρία του προσκυνητή (Cetorhinus maximus), των οποίων η σύλληψη και διατήρηση δεν ελέγχονται επαρκώς σε διεθνές επίπεδο. Όσον αφορά στο μαύρο μπακαλιάρο (Dissostichus), η Κοινότητα είναι υπέρ της χρησιμοποίησης των υφιστάμενων κανονιστικών μηχανισμών που έχει θεσπίσει η επιτροπή για τη διατήρηση της θαλάσσιας πανίδας και χλωρίδας της Ανταρκτικής (CCAMLR). Η κανονιστική ρύθμιση αυτών των ειδών από τη CITES μπορεί να υποστηριχθεί μόνο εάν δεν υπονομεύει τη χρήση του συστήματος τεκμηρίωσης των αλιευμάτων της CCAMLR ή τις προσπάθειες της CCAMLR να ενθαρρύνει τις χώρες και οργανισμούς που δεν είναι συμβαλλόμενα μέρη στην CCAMLR να θεσπίσουν και να εφαρμόσουν το σύστημα.5. Όσον αφορά στο πλατύφυλλο μαόνι, η Κοινότητα υποστηρίζει την εισαγωγή αυτού του είδους στο προσάρτημα ΙΙ.ΠΑΡΑΡΤΗΜΑ IIστην Πρόταση για απόφαση του Συμβουλίου της ............. 2002 σχετικά με τη θέση της Κοινότητας επί ορισμένων προτάσεων που έχουν υποβληθεί στη 12η Διάσκεψη των συμβαλλομένων μερών στη Σύμβαση για το διεθνές εμπόριο απειλούμενων ειδών άγριας πανίδας και χλωρίδας (CITES) η οποία θα πραγματοποιηθεί στο Σαντιάγκο της Χιλής στις 3-15 Νοεμβρίου 2002Θέματα στρατηγικής και διοίκησης1. Εσωτερικός Κανονισμός1.1. Εσωτερικός Κανονισμός 12η Διάσκεψη των Μερών (CoP 12) Έγγρ. 1.11.2. Αναθεώρηση του εσωτερικού κανονισμού (Χιλή) CoP 12 Έγγρ. 1.2Σύνοψη: Τα έγγραφα που έχουν κατατεθεί είναι το σχέδιο κανονισμού της γραμματείας και οι αναθεωρήσεις που προτείνει η χώρα υποδοχής. Σε αυτές περιλαμβάνεται πρόταση να διεξάγεται μυστική ψηφοφορία μόνον όταν το 1/3 των μερών ψηφίσουν υπέρ της μυστικής ψηφοφορίας σε μια προκαταρκτική ψηφοφορία.Σχόλιο: Η πρόταση της Χιλής σχετικά με τις μυστικές ψηφοφορίες είναι αποδεκτή, παρόλο που θα ήταν προτιμότερη η κατάργηση της μυστικής ψηφοφορίας ή η εφαρμογή της μόνο στις περιπτώσεις που αυτό αποφασιστεί, με απλή πλειοψηφία, σε μια προκαταρκτική ανοιχτή ψηφοφορία.Συμπέρασμα: Η Κοινότητα πρέπει να στηρίξει τα μέτρα που έχουν ως σκοπό να αποφεύγονται οι μυστικές ψηφοφορίες.2. Εκλογή Προέδρου και Αντιπροέδρου της συνεδρίασης και Προέδρων για τις επιτροπές I και II (δεν υπάρχει έγγραφο)3. Έγκριση της ημερήσιας διάταξης CoP 12 Έγγρ. 34. Έγκριση του προγράμματος εργασίας CoP 12 Έγγρ. 45. Σύσταση επιτροπής διαπιστευτηρίων CoP 12 Έγγρ. 56. Έκθεση της επιτροπής διαπιστευτηρίων CoP 12 Έγγρ. 67. Έγκριση παρατηρητών CoP 12 Έγγρ. 78. Θέματα σχετικά με τη διαρκή επιτροπή8.1. Έκθεση του Προέδρου CoP 12 Έγγρ. 88.2. Εκλογή νέων και αναπληρωματικών μελών περιφερειών (δεν υπάρχει έγγραφο)Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλια: Η αντιπροσωπεία της περιφέρειας της Ευρώπης αποτελείται σήμερα από τα εξής μέλη:i) Ιταλία - η θητεία της λήγει με το πέρας της 12ης Διάσκεψης (αναπληρωματικό μέλος: Δημοκρατία της Τσεχίας)ii) Νορβηγία - η θητεία της λήγει με το πέρας της 13ης Διάσκεψης (αναπληρωματικό μέλος: Τουρκία)iii) Γαλλία - η θητεία της λήγει με το πέρας της 13ης Διάσκεψης (αναπληρωματικό μέλος: Πορτογαλία)Υποψήφιοι οι οποίοι έχουν ήδη εκδηλώσει ενδιαφέρον για τις κενές θέσεις είναι:Μέλος: ΓερμανίαΑναπληρωματικό μέλος: Ηνωμένο ΒασίλειοΣυμπέρασμα: Η Κοινότητα θα υποστηρίξει την υποψηφιότητα οποιουδήποτε κράτους μέλους και θα μεριμνήσει για την αποφυγή εκδήλωσης ανταγωνισμού μεταξύ δύο ή περισσοτέρων κρατών μελών για την κατάληψη θέσεων στην διαρκή επιτροπή.9. Οικονομικά και δημοσιονομικά της Γραμματείας και των συνεδριάσεων της Διάσκεψης των Συμβαλλομένων Μερών9.1. Προϋπολογισμός για το 2003-2005 CoP 12 Έγγρ. 9.1Σύνοψη: Η Γραμματεία επιδιώκει 10% αύξηση των συνεισφορών κατά την επόμενη τριετία.Σχόλιο: Η Γραμματεία είχε αναγκαστεί να στηριχθεί στο χρηματοδοτικό κεφάλαιο της CITES για τη χρηματοδότηση των εργασιών κατά τα τελευταία έτη αλλά αυτός ο πόρος έχει πλέον εξαντληθεί.Συμπέρασμα: Το ζήτημα της πιθανής αύξησης των συνεισφορών πρέπει να αφεθεί ανοιχτό έως τη Διάσκεψη.9.2. Διαδικασία έγκρισης έργων εξωτερικής χρηματοδότησης CoP 12 Έγγρ. 9.2Σύνοψη: Αυτό το έγγραφο προέρχεται από την απόφαση της διαρκούς επιτροπής να αναθέσει στη γραμματεία το καθήκον να εγκρίνει τους νέους χορηγούς εξωτερικών χρηματοδοτήσεων και τα νέα έργα εξωτερικής χρηματοδότησης.Σχόλιο: η διαρκής επιτροπή έκρινε το υφιστάμενο σύστημα έγκρισης χορηγών και έργων επίπονο και αναποτελεσματικό.Συμπέρασμα: Η Κοινότητα πρέπει να εγκρίνει το σχέδιο αναθεώρησης του ψηφίσματος.10. Εκθέσεις και συστάσεις της επιτροπής10.1. Επιτροπή «Ζώα»10.1.1. Έκθεση του προέδρου CoP12 Έγγρ. 10.110.1.2. Eκλογή νέων και αναπληρωματικών μελών ανά περιφέρεια (δεν υπάρχει έγγραφο)Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλια: Η σημερινή εκπροσώπηση της περιφέρειας της Ευρώπης έχει ως εξής:i) Dr Marinus  HOOGMOED (NL) - η θητεία του λήγει με το πέρας της 12ης Διάσκεψης (αναπληρωματικό μέλος: Dr Vincent FLEMING - UK)ii) Dr Katalin RODICS (HU) - η θητεία του λήγει με το πέρας της 12ης Διάσκεψης (αναπληρωτής Dr Thomas ALTHAUS - CH)Έχουν ήδη υποβάλει υποψηφιότητα οι εξής:Μέλος: Dr Vincent FLEMING (UK),Αναπληρωματικό μέλος: Dr Carlos IBERO (ES).Συμπέρασμα: Η Κοινότητα πρέπει να υποστηρίξει την υποψηφιότητα των ειδικών από τα κράτη μέλη και να μεριμνήσει για την αποφυγή εκδήλωσης ανταγωνισμού μεταξύ κρατών μελών για την κατάληψη θέσεων στην επιτροπή «Ζώα».10.2. Επιτροπή «Φυτά»10.2.1. Έκθεση του προέδρου CoP12 Έγγρ. 10.210.2.2. Εκλογή νέων και αναπληρωματικών μελών ανά περιφέρεια ((δεν υπάρχει έγγραφο)Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλια: Η σημερινή εκπροσώπηση της περιφέρειας της Ευρώπης έχει ως εξής:ii) Dr Margarita CLEMENTE (ES) (αναπληρωματικό μέλος: κ. Dieter SUPTHUT - CH)ii) Dr Jan de KONING (NL) - η θητεία του λήγει με το πέρας της 12ης Διάσκεψης (αναπληρωματικό μέλος: κ. Hanna WERBLAN - JAKUBIEC - PL)Έχουν ήδη υποβάλει υποψηφιότητα οι εξής:Μέλος: καθηγ. Guiseppe FRENGUELLI (IT)Αναπληρωματικό μέλος: δεν έχει υποβληθεί καμία υποψηφιότητα έως τώρα.Συμπέρασμα: Η Κοινότητα πρέπει να υποστηρίξει την υποψηφιότητα των ειδικών από τα κράτη μέλη και να μεριμνήσει για την αποφυγή εκδήλωσης ανταγωνισμού μεταξύ κρατών μελών για την κατάληψη θέσεων στην επιτροπή «Φυτά».10.3. Έκθεση της επιτροπής ονοματολογίας CoP 12 Έγγρ. 10.311. Εγχειρίδιο για την ταυτοποίηση CoP 12 Έγγρ. 11Σύνοψη: η έκθεση περιγράφει συνοπτικά την πρόοδο όσον αφορά την εκπόνηση φύλλων ταυτοποίησης για τα είδη της CITES.Σχόλιο:Συμπέρασμα: Η Κοινότητα πρέπει να λάβει υπόψη την πρόοδο που έχει σημειωθεί και, ιδίως, τη συνεισφορά πολλών κρατών μελών.12. Αναθεώρηση του Προγράμματος Δράσης τησ σύμβασης CoP 12 Έγγρ. 12Σύνοψη: Πρόκειται για έκθεση της ομάδας εργασίας της διαρκούς επιτροπής η οποία ασχολείται με το πρόγραμμα δράσης.Σχόλιο: Η έκθεση συνιστά να γίνουν ορισμένες αλλαγές διατύπωσης στο πρόγραμμα. Οι περισσότερες είναι δευτερεύουσες διασαφηνίσεις. Υπάρχουν ωστόσο και μερικές αλλαγές για βελτίωση της χορήγησης συμβάσεων κ.λπ..Συμπέρασμα: Η Κοινότητα πρέπει να λάβει υπόψη την έκθεση και να επιδιώξει να συνεισφέρει σε κάθε περαιτέρω τροποποίηση του προγράμματος δράσης.13. Σύσταση επιτροπών13.1. Αναθεώρηση του ψηφίσματος της Διάσκεψης 11.1 σχετικά με τη σύσταση επιτροπών (Χιλή) CoP 12 Έγγρ. 13.113.2. Βελτίωση της εφαρμογής της σύμβασης (ΗΠΑ) CoP 12 Έγγρ. 13.213.3. Αναθεώρηση της δομής της επιτροπής CoP 12 Έγγρ. 13.3Σύνοψη: Το έγγραφο 13.1 είναι ένα σχέδιο ψηφίσματος που υποβάλλει η Χιλή με στόχο να ευθυγραμμιστεί ο αριθμός μελών και ο τρόπος εκπροσώπησης στις επιτροπές για τα ζώα και για τα φυτά με αυτόν που ισχύει για τη διαρκή επιτροπή, αυξάνοντας συνεπώς την εκπροσώπηση σε πολλές περιοχές. Το έγγραφο 13.2 των ΗΠΑ προτείνει διάφορες επιλογές όσον αφορά τα θέματα «εφαρμογής», τα οποία, υποστηρίζεται, δεν αντιμετωπίζονται επαρκώς με την ισχύουσα δομή της επιτροπής. Το έγγραφο 13.3 της Γραμματείας προτείνει τη συγχώνευση των επιτροπών για τα ζώα και για τα φυτά (και της επιτροπής ονοματολογίας) σε μία ενιαία Επιστημονική επιτροπή για την οποία θα ισχύουν οι ίδιοι κανόνες εκπροσώπησης με αυτούς της διαρκούς επιτροπής, συμπεριλαμβανόμενης της πρόβλεψης ότι ο διορισμός θα αφορά χώρα και όχι άτομο.Σχόλιο: Δεν υπάρχει πειστική αιτιολόγηση για την αύξηση του μεγέθους της επιτροπής για τα φυτά και για τα ζώα. Η πρόταση της Γραμματείας για συγχώνευση των επιστημονικών επιτροπών είναι επίσης αναιτιολόγητη. Δεν είναι αποδεκτό ότι τα περισσότερα από τα ζητήματα με τα οποία ασχολούνται οι επιτροπές για τα ζώα και τα φυτά είναι κοινά και στις δύο. Η παρούσα κατάσταση, όπου τα μέλη των επιτροπών για τα ζώα και τα φυτά διορίζονται ονομαστικά, και όχι κατά χώρα, ορθώς αντανακλά την επιστημονική φύση αυτών των επιτροπών. Τα ζητήματα εφαρμογής εξετάζονται καλύτερα στη διαρκή επιτροπή - εάν είναι απαραίτητο από υποομάδα αυτής της επιτροπής.Συμπέρασμα: Η Κοινότητα πρέπει να λάβει θέση υπέρ της διατήρησης της παρούσας κατάστασης.14. Τίτλος της Σύμβασης CoP 12. Έγγρ. 14Σύνοψη: Το υπόψη έγγραφο της Γραμματείας προτείνει να τροποποιηθεί ο τίτλος σε «CITES - The Convention on Trade in Wild Fauna and Flora»Σχόλιο: παρόλο που ο προβληματισμός που οδήγησε στην πρόταση είναι βάσιμος, η απλή αλλαγή του τίτλου δεν επαρκεί για την αντιμετώπιση του προβλήματος. Ο σημερινός τίτλος είναι γνωστός, ο προτεινόμενος τίτλος δεν συμπίπτει με το ακρωνύμιο και η τροποποίηση ενδεχομένως να παρουσιάσει νομικές δυσχέρειες. Αντ'αυτού, θα μπορούσε να εκπονηθεί ένα σχέδιο ψηφίσματος το οποίο να αναφέρει τους τύπους εμπορίας αγρίων ειδών που καλύπτει η CITES.Συμπέρασμα: Η Κοινότητα δεν πρέπει να υποστηρίξει την τροποποίηση του τίτλου της Σύμβασης.15. Έκβαση της Παγκόσμιας Διάσκεψης για την Αειφόρο Ανάπτυξη και συζήτηση για τη Διεθνή Περιβαλλοντική Διακυβέρνηση: Επιπτώσεις για τη CITES CoP 12 Έγγρ. 15Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:16. Συνεργασία με άλλους οργανισμούς16.1. Συνεργασία μεταξύ CITES και επιτροπής για τη διατήρηση της θαλάσσιας πανίδας και χλωρίδας της Ανταρκτικής (CCRVMA/CCAMLR) όσον αφορά την εμπορία του Dissostichus (Χιλή) CoP 12 Έγγρ. 16.1Σύνοψη: Το υπόψη σχέδιο ψηφίσματος επιδιώκει την ανάπτυξη συνεργασίας μεταξύ CITES και CCAMLR και προτρέπει τα συμβαλλόμενα μέρη στη CITES που δεν έχουν ακόμη εγκρίνει το σύστημα τεκμηρίωσης των αλιευμάτων της CCAMLR να το πράξουν.Σχόλιο: Ανεξαρτήτως του αποτελέσματος, όσον αφορά στο σημείο 44 και την πρόταση για εισαγωγή στον κατάλογο, τα προτεινόμενα στο έγγραφο μέτρα είναι αξιόλογα αλλά θα μπορούσαν να ενισχυθούν.Συμπέρασμα: Η Κοινότητα θα μπορούσε να υποστηρίξει το παρόν σχέδιο ψηφίσματος, με ορισμένες τροποποιήσεις.16.2. CITES και FAO16.2.1. Συνέργεια και συνεργασία μεταξύ CITES και FAO (Ιαπωνία) CoP 12 Έγγρ. 16.2.116.2.2. Συνεργασία της FAO με τη CITES μέσω Μνημονίου Συμφωνίας (Ηνωμένες Πολιτείες της Αμερικής) CoP 12 Έγγρ. 16.2.2Σύνοψη: Και τα δύο ανωτέρω σχέδια ψηφίσματος προτείνουν τη συνεργασία μεταξύ CITES και FAO.Σχόλιο: Από τα δύο, το δεύτερο είναι προτιμότερο καθώς προτείνει πιο συγκεκριμένα μέτρα και αυστηρότερο χρονικό πλαίσιο. Η πρώτη πρόταση υποβαθμίζει το ρόλο της CITES και θα μπορούσε να χρησιμοποιηθεί ως πρόσχημα για την επ'αόριστο αναβολή αντιμετώπισης στο πλαίσιο της CITES των ζητημάτων που αφορούν τα εμπορικά ψάρια.Συμπέρασμα: Η Κοινότητα πρέπει να υποστηρίξει το δεύτερο από τα δύο αυτά σχέδια ψηφίσματος.16.3. Συνεργασία και συνέργεια με την Διαμερικανική Σύμβαση για την Προστασία και Διατήρηση των Θαλάσσιων Χελωνών (Ισημερινός) CoP 12 Έγγρ. 16.3Σύνοψη: Το σχέδιο ψηφίσματος επιδιώκει την ανάπτυξη της συνεργασίας μεταξύ CITES και της προαναφερθείσας Σύμβασης.Σχόλιο:Συμπέρασμα: Η Κοινότητα πρέπει να υποστηρίξει το σχέδιο ψηφίσματος.16.4. Η CITES και η Διεθνής Επιτροπή Φαλαινοθηρίας (IWC)16.4.1. Συνεργασία μεταξύ CITES και Διεθνούς Επιτροπής Φαλαινοθηρίας (Μεξικό) CoP 12 Έγγρ. 16.4.1Σύνοψη: Το σχέδιο ψηφίσματος επανεπιβεβαιώνει, με αυστηρότερη διατύπωση, την σημερινή θέση όπως αυτή αντανακλάται στο Conf. 11.4.Σχόλια: Το σχέδιο πρέπει να εξεταστεί σε συνδυασμό με το ζήτημα της ημερήσιας διάταξης αριθ. 38, ένα σχέδιο ψηφίσματος το οποίο αποβλέπει στην κατάργηση του ψηφίσματος Conf. 11.4. Οι διαφωνίες ως προς την αποτελεσματικότητα της IWC δεν μπορούν να επιλυθούν στο πλαίσιο της CITES. Δεν έχουν υπάρξει ουσιαστικές αλλαγές στις συνθήκες από την έγκριση του ψηφίσματος Conf. 11.4. Είναι αμφίβολο εάν υπάρχει ή όχι ανάγκη για ένα επιπλέον ψήφισμα σε αυτή τη φάση.Συμπέρασμα: Η Κοινότητα πρέπει να επιδιώξει την απόσυρση του υπόψη σχεδίου ψηφίσματος καθώς και εκείνου που περιλαμβάνεται στο σημείο 38 της ημερήσιας διάταξης.16.4.2. Ζητήματα σχετικά με τη Διεθνή Επιτροπή Φαλαινοθηρίας (Ηνωμένες Πολιτείες της Αμερικής) CoP12 Έγγρ. 16.4.2Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:16.5. Δηλώσεις των εκπροσώπων άλλων συμβάσεων και συμφωνιών (δεν υπάρχει έγγραφο)Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο: Η Κοινότητα πρέπει να προβεί σε δήλωση για τη σχέση μεταξύ σύμβασης για τη βιολογική ποικιλότητα και CITES η οποία να ασχοελίται με τις ρήτρες των αδειών CITES που αφορούν στη χρήση γενετικών πόρων.Συμπέρασμα:17. Αειφόρος χρήση και εμπορία των ειδών CITES (Νορβηγία) CoP 12 Έγγρ. 17Σύνοψη: Το σχέδιο κειμένου επανεπιβεβαιώνει τις αρχές της αειφόρου χρήσης και περιλαμβάνει αναφορές στο ρόλο του FAO για την αειφόρο χρήση των εμπορικών ειδών ψαριών.Σχόλιο: Το κείμενο είναι αόριστο και θα μπορούσε να χρησιμοποιηθεί ως αναφορά για τη στήριξη αντίθετων επιχειρημάτων στη συζήτηση για τη διατήρηση. Ως έχει, δεν συμβάλλει στις εργασίες της CITES.Συμπέρασμα: Η Κοινότητα δεν πρέπει να υποστηρίξει το σχέδιο ψηφίσματος.18. Οικονομικά μέσα και εμπορική πολιτική CoP 12 Έγγρ. 18Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:19. Χρηματοδότηση της διατήρησης των ειδών άγριας πανίδας και χλωρίδας  CoP 12 Έγγρ. 19Σύνοψη: Πρόκειται για την έκθεση σχετικά με τις εργασίες της διαρκούς επιτροπής για την εφαρμογή των αποφάσεων της 11ης Διάσκεψης. Συμπεριλαμβάνει ένα σχέδιο απόφασης σύμφωνα με το οποίο τα συμβαλλόμενα μέρη οφείλουν να ενημερώσουν τη Γραμματεία για τις μεθόδους βέλτιστης πρακτικής στον τομέα και η Γραμματεία οφείλει να τις αναλύσει για την 13η Διάσκεψη.Σχόλιο:Συμπέρασμα: Η Κοινότητα πρέπει να υποστηρίξει το σχέδιο ψηφίσματος.20. Εκθέσεις από τις συνεδριάσεις διαλόγου20.1. Αποτελέσματα της συνεδρίασης διαλόγου για τον αφρικανικό ελέφαντα CoP 12 Έγγρ. 20.120.2. Αποτελέσματα της συνεδρίασης διαλόγου για την κεραμωτή χελώνα (hawksbill) CoP 12 Έγγρ. 20.2Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:Ερμηνεία και εφαρμογή της σύμβασηςΑναθεώρηση ψηφισμάτων και αποφάσεων21. Αναθεώρηση ψηφισμάτων και αποφάσεων21.1. Αναθεώρηση ψηφισμάτων21.1.1. Ψηφίσματα που πρέπει να καταργηθούν CoP 12 Έγγρ. 21.1.121.1.2. Ψηφίσματα που πρέπει να τροποποιηθούν CoP 12 Έγγρ. 21.1.221.2. Αναθεώρηση αποφάσεων CoP 12 Έγγρ. 21.2Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:Τακτικές και ειδικές εκθέσεις22. Έκθεση για τις εθνικές εκθέσεις που απαιτούνται βάσει του άρθρου VIII, παράγραφος 7 της Σύμβασης22.1. Ετήσιες εκθέσεις CoP 12 Έγγρ. 22.122.2. Διετείς εκθέσεις CoP 12 Έγγρ. 22.2Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:23. Είδη του προσαρτήματος-I που υπόκεινται σε ποσοστώσεις εξαγωγής23.1. Λεοπάρδαλη23.1.1. Έκθεση για την εφαρμογή του ψηφίσματος Conf. 10.14 σχετικά με τις ποσοστώσεις για τα κυνηγετικά τρόπαια και δέρματα για προσωπική χρήση CoP 12 Έγγρ. 23.1.1Σύνοψη: Πρόκειται για έκθεση της γραμματείας σχετικά με την εφαρμογή του ως άνω ψηφίσματος, που προβλέπει πρόσθετες απαιτήσεις επισήμανσης και αναφοράς για τα κράτη διαβίωσης ενός είδους.Σχόλιο: Η άποψη της γραμματείας - ότι οι πρόσθετες απαιτήσεις είναι περιττές και αποτελούν πρόσθετο φόρτο στο πλαίσιο του συνολικού όγκου των εξαγωγών- έχει κάποια βάση. Ωστόσο, τα τμήματα λεοπάρδαλης και τα παράγωγά τους χρησιμοποιούνται ως υποκατάστατο του τίγρη στα παραδοσιακά κινεζικά γιατρικά και, επομένως, η πλήρης κατάργηση του ψηφίσματος δεν θα ήταν σκόπιμη.Συμπέρασμα: Η Κοινότητα πρέπει να υποστηρίξει την τροποποίηση του ψηφίσματος ώστε να ελαφρυνθούν κάποιες υποχρεώσεις αναφοράς.23.1.2. Τροποποίηση της ποσόστωσης της Ηνωμένης Δημοκρατίας της Τανζανίας CoP 12 Έγγρ. 23.1.2Σύνοψη: Αποβλέπει στο διπλασιασμό της ποσόστωσης για κυνηγετικά τρόπαια και δέρματα για προσωπική χρήση από 250 σε 500.Σχόλιο: τα υφιστάμενα στοιχεία δείχνουν ότι η λεοπάρδαλη δεν διατρέχει κίνδυνο στα περισσότερα τμήματα της υπο-σαχάριας Αφρικής και το είδος παραμένει στο προσάρτημα Ι σε μεγάλο βαθμό επειδή τα μέρη δεν επιθυμούν την επανέναρξη της εμπορίας για εμπορικούς σκοπούς. Η σημερινή ποσόστωση θεσπίστηκε στην 5η Διάσκεψη.Συμπέρασμα: Η Κοινότητα πρέπει να υποστηρίξει αυτή την πρόταση.23.2. Markhor CoP 12 Έγγρ. 23.2Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:24. Εξαγωγές ερίου και υφάσματος από vicuρa oP 12 Έγγρ. 24Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:25. Μεταφορά ζώντων ζώων CoP 12 Έγγρ. 25Σύνοψη: Πρόκειται για την έκθεση της γραμματείας σχετικά με τις εργασίες που έχουν πραγματοποιηθεί έως σήμερα από την ομάδα εργασίας για τις μεταφορές της επιτροπής «Ζώα». Συμπεριλαμβάνει ένα σχέδιο απόφασης σύμφωνα με το οποίο η επιτροπή «Ζώα» πρέπει να εργαστεί για τη συμπλήρωση των κατευθύνσεων ΙΑΤΑ και την υποβολή έκθεσης στην 13η Διάσκεψη.Σχόλιο:Συμπέρασμα: Η Κοινότητα πρέπει να υποστηρίξει το σχέδιο απόφασης.Γενικά ζητήματα συμμόρφωσης26. Συμμόρφωση με τη σύμβαση CoP 12 Έγγρ. 26Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:27. Ζητήματα επιβολής CoP 12 Έγγρ. 27Σύνοψη: Πρόκειται για έγγραφο της γραμματείας σχετικά με τα θέματα επιβολής της σύμβασης. Περιλαμβάνει σχέδιο απόφασης για τη σύγκλιση ειδικής συνάντησης ειδικών σε θέματα επιβολής οι οποία θα υποβάλουν έκθεση στη 13η Διάσκεψη.Σχόλιο:Συμπέρασμα: Η Κοινότητα πρέπει να λάβει υπόψη την έκθεση και να υποστηρίξει το σχέδιο απόφασης κατ'αρχήν.28. Εθνική νομοθεσία εφαρμογής της Σύμβασης CoP 12 Έγγρ. 28Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:29. Εξακρίβωση της γνησιότητας και της ακρίβειας των αδειών και πιστοποιητικών CITES (Χιλή) CoP 12 Έγγρ. 29Σύνοψη: Η πρόταση επιδιώκει τη χρησιμοποίηση του Internet για την εξακρίβωση της γνησιότητας των αδειών και πιστοποιητικών.Σχόλιο: Σκοπός είναι να μειωθεί η απάτη που συνδέεται με τα έγγραφα αλλά πρέπει να διερευνηθούν οι κίνδυνοι που συνδέονται με την πρόταση και η εφικτότητά της στις αναπτυσσόμενες χώρες.Συμπέρασμα: Η Κοινότητα πρέπει να υποστηρίξει το σχέδιο ψηφίσματος εάν επαναδιατυπωθεί ώστε να ευνοεί μια πιο βαθμιαία προσέγγιση - π.χ. να αναλάβει η διαρκής επιτροπή να προωθήσει περαιτέρω το θέμα.30. Εφαρμογή της CITES στην Ευρωπαϊκή Κοινότητα (Δανία) CoP 12 Έγγρ. 30Σύνοψη: Πρόκειται για πρόταση που υπέβαλε η προεδρεία εξ ονόματος της Κοινότητας και επιδιώκει την κατάργηση των ψηφισμάτων Conf. 6.5 (Rev.) και 8.2 (Rev.) που αφορούν στην εφαρμογή της CITES στην Ευρωπαϊκή Κοινότητα. Λαμβάνει υπόψη το γεγονός ότι, από την εποχή που εκδόθηκαν τα ψηφίσματα έως σήμερα, η Κοινότητα έχει θέσει σε ισχύ ένα συνεκτικό κανονιστικό πλαίσιο εφαρμογής της CITES και όλα τα κράτη μέλη έχουν επικυρώσει τη σύμβαση. Περιλαμβάνει ένα σχέδιο απόφασης που προτρέπει όλα τα συμβαλλόμενα μέρη που δεν έχουν ήδη επικυρώσει την τροποποίηση της Gaborone να το πράξουν πριν τη 13η Διάσκεψη.Σχόλιο:Συμπέρασμα: Η Κοινότητα πρέπει να υποστηρίξει αυτή την πρόταση.Εμπορία ειδών και ζητήματα διατήρησης31. Εμπορία αρκούδων CoP 12 Έγγρ. 31Σύνοψη: Πρόκειται για έκθεση σχετικά με τις αποφάσεις που έχουν συμφωνηθεί στην 11η Διάσκεψη όσον αφορά την εμπορία αρκούδων.Σχόλιο: Τα περισσότερα από τα ζητήματα που αναφέρονται δεν αφορούν ειδικά τις αρκούδες και αντανακλούν ποιά θα έπρεπε να είναι η ορθή πρακτική σε θέματα διατήρησης σε ευρύτερο επίπεδο.Συμπέρασμα: Η Κοινότητα πρέπει να λάβει υπόψη την έκθεση και να υποστηρίξει την κατάργηση των σχετικών αποφάσεων.32. Διατήρηση της λεοπάρδαλης, της λεοπάρδαλης των χιόνων και τησ λεοπάρδαλης της νεφελώδους (Ινδία) CoP 12 Έγγρ. 32Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:33. Διατήρηση και εμπορία τίγρεων CoP12 Έγγρ. 33Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:34. Διατήρηση και εμπορία ελεφάντων34.1. Παράνομη εμπορία ελεφαντοστού και άλλων ειδών ελέφαντα CoP12 Έγγρ. 34.1Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:34.2. Παράνομη ελεφαντοθηρία CoP12 Έγγρ. 34.2Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:34.3. Αναθεώρηση του ψηφίσματος Conf. 10.10 (Rev.) σχετικά με την εμπορία ελεφάντων (Ινδία, Κένυα) CoP12 Έγγρ. 34.3Σύνοψη: Το ως άνω σχέδιο αναθεώρησης απαιτεί να δημιουργηθούν συστήματα ενημέρωσης των τουριστών για τις νομικές υποχρεώσεις τους όσον αφορά στην αγορά ελεφαντοστού στα κράτη διαβίωσης ελεφάντων. Απαιτεί επίσης από τη διαρκή επιτροπή να είναι σε κάθε συνεδρίαση ενημερωμένη για την πρόοδο του ETIS (σύστημα πληροφόρησης για την εμπορία ελέφαντα).Σχόλιο:Συμπέρασμα: Η Κοινότητα πρέπει να υποστηρίξει την προτεινόμενη αναθεώρηση.35. Διατήρηση και εμπορία ρινόκερων CoP12 Έγγρ. 35Σύνοψη: Πρόκειται για έκθεση σχετικά με την εφαρμογή του ψηφίσματος Conf. 9.14 (Rev) που αφορά το ως άνω θέμα.Σχόλιο: το επίπεδο υποβολής αναφορών από τα κράτη διαβίωσης είναι ανεπαρκές και πολλά από τα ζητούμενα μέτρα συνιστούν απλώς την ορθή πρακτική η οποία θα έπρεπε να ακολουθείται σε θέματα διατήρησης. Η χρησιμότητα του ψηφίσματος αμφισβητείται από τη γραμματεία.Συμπέρασμα: Η Κοινότητα πρέπει να λάβει υπόψη την έκθεση και να υποστηρίξει την κατάργηση του ψηφίσματος υπό την προϋπόθεση ότι δεν δημιουργεί κινδύνους από την άποψη της διατήρησης.36. Διατήρηση και εμπορία του μόσχου του μοσχοφόρου CoP12 Έγγρ. 36Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:37. Διατήρηση και εμπορία θιβετιανής αντιλόπης CoP12 Έγγρ. 37Σύνοψη: Πρόκειται για έκθεση σχετικά με την εφαρμογή του ψηφίσματος Conf. 11.8 που αφορά το ως άνω θέμα.Σχόλιο: Έχει σημειωθεί σοβαρή πρόοδος στο θέμα αυτό. Ωστόσο, η γραμματεία συνιστά δευτερεύουσες αναθεωρήσεις του ψηφίσματος ώστε να αφιαρεθούν όσα αποτελούν γενικές υποχρεώσεις με βάση τη CITES και να περιοριστεί το περιεχόμενο σε συγκεκριμένα ζητήματα που αφορούν αυτό το είδος.Συμπέρασμα: Η Κοινότητα πρέπει να λάβει υπόψη την έκθεση και να υποστηρίξει τις τροποποιήσεις.38. Ελεγχόμενο εμπόριο ειδών κητοειδών που αφθονούν (Ιαπωνία) CoP12 Έγγρ. 38Σύνοψη: Το σχέδιο ψηφίσματος επιδιώκει την κατάργηση του ψηφίσματος Conf. 11.4.Σχόλιο: Αυτό το σημείο της ημερήσιας διάταξης πρέπει να εξεταστεί στο πλαίσιο του σημείου 16.4.1. Οι διαφωνίες ως προς την αποτελεσματικότητα της Διεθνούς Επιτροπής Φαλαινοθηρίας δεν μπορούν να επιλυθούν στο πλαίσιο της CITES. Δεν έχουν υπάρξει ουσιαστικές αλλαγές στις συνθήκες από την έγκριση του ψηφίσματος Conf. 11.4.Συμπέρασμα: Η Κοινότητα πρέπει να επιδιώξει την απόσυρση του παρόντος σχεδίου ψηφίσματος καθώς και εκείνου που περιλαμβάνεται στο σημείο 16.4.1.39. Διατήρηση και εμπορία χελώνων γλυκού νερού CoP12 Έγγρ. 39Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:40. Διατήρηση και εμπορία χελώνων Malacochersus tornieri (Κένυα) CoP12 Έγγρ. 40Σύνοψη: Το σχέδιο ψηφίσματος καθορίζει αυστηρότερους κανόνες σχετικά την εκτροφή αυτού του είδους.Σχόλιο: Είναι περιττό να εκδοθεί ψήφισμα της συνδιάσκεψης επ'αυτού του θέματος και το σχέδιο που έχει προταθεί βασίζεται σε παλιά στοιχεία.Συμπέρασμα: Η Κοινότητα πρέπει να υποστηρίξει άλλα μέσα επιδίωξης αυτού του στόχου, όπως η διαδικασία «Σημαντικό Εμπόριο».41. Διατήρηση καρχαριών:41.1. Διατήρηση και διαχείριση καρχαριών (Αυστραλία) CoP12 Έγγρ. 41.141.2. Διατήρηση και εμπορία καρχαριών (Ισημερινός) CoP12 Έγγρ. 41.2Σύνοψη: Και τα δύο ανωτέρω σχέδια ψηφίσματος ασχολούνται με την έλλειψη προόδου στην εφαρμογή του διεθνούς προγράμματος δράσης του FAO για τους καρχαρίες (FAO IPOA-Sharks).Σχόλιο: το αυστραλιανό έγγραφο είναι το αναλυτικότερο αλλά περιέχει ορισμένες φράσεις που θα μπορούσαν να θεωρηθούν ως προκλητικές. Το έγγραφο του Ισημερινού παρουσιάζει το ζήτημα με πιο ισόρροπο τρόπο.Συμπέρασμα: Η Κοινότητα πρέπει να υποστηρίξει το έγγραφο του Ισημερινού, με τροποποιήσεις εάν χρειάζεται.42. Διατήρηση των οξύρρυγχων και επισήμανση του χαβιαριού:42.1. Εφαρμογή του ψηφίσματος Conf. 10.12 (Rev.) σχετικά με τη διατήρηση των οξύρρυγχων CoP12 Έγγρ. 42.142.2. Παγίωση των ψηφισμάτων για τους οξύρρυγχους και το εμπόριο  χαβιαριού CoP12 Έγγρ. 42.2Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:43. Διατήρηση ιππόκαμπων και άλλων μελών της οικογενειας των Syngnathidae CoP12 Έγγρ. 43Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:44. Διατήρηση και εμπορία ειδών Dissostichus(Αυστραλία) CoP12 Έγγρ. 44Σύνοψη: το σχέδιο ψηφίσματος έχει ως σκοπό να συμπληρώσει την πρόταση για εισαγωγή αυτών των ειδών στον κατάλογο εξασφαλίζοντας ότι η τεκμηρίωση CCAMLR μπορεί να θεωρηθεί ότι πληροί τις νομικές απαιτήσεις που προκύπτουν από την εισαγωγή του είδους και παρακινώντας τα συμβαλλόμενα μέρη να συμβουλεύονται τη γραμματεία της CCAMLR πριν εκδώσουν πιστοποιητικό προέλευσης από τη θάλασσα.Σχόλιο: το σχέδιο ψηφίσματος πρέπει να εξεταστεί βάσει της άποψης της Επιτροπής για την πρόταση εισαγωγής στον κατάλογο. Η εισαγωγή στον κατάλογο της CITES θα είναι αποτελεσματική μόνο εάν μπορεί να συνδεθεί (π.χ. μέσω προσθήκης μιας παρατήρησης ή έκδοσης συνοδευτικού ψηφίσματος) με τον όρο ότι τα συμβαλλόμενα στη CITES μέρη που εμπορεύονται τον Dissostichus οφείλουν να εφαρμόζουν το σύστημα τεκμηρίωσης των αλιευμάτων της CCAMLR για να αποδεικνύουν τον μη επιβλαβή χαρακτήρα της δραστηριότητας, στοιχείο που απαιτείται από τη CITES. Ειδάλλως, το σχέδιο ψηφίσματος που περιέχεται στο έγγραφο 16.1 - με τροποποιήσεις εάν χρειάζεται, παραμένει η προτεινόμενη επιλογή.Συμπέρασμα: η Κοινότητα δεν μπορεί να υποστηρίξει αυτό το σχέδιο ψηφίσματος και την πρόταση για εισαγωγή στον κατάλογο παρά μόνο εάν τροποποιηθούν ώστε να πληρούν την ανωτέρω προϋπόθεση.45. Εμπόριο ολοθούριων των οικογενειών Holothuridae και Stichopodidae (Ηνωμένες Πολιτείες της Αμερικής) CoP12 Έγγρ. 45Σύνοψη: Το έγγραφο διερευνά τα ζητήματα που συνδέονται με τη διατήρηση και την αειφόρο διαχείριση αυτών των ομάδων.Σχόλιο:Συμπέρασμα: Η Κοινότητα πρέπει να λάβει υπόψη αυτό το έγγραφο.46. Βιολογική και εμπορική κατάσταση του Harpagophytum CoP12 Έγγρ. 46Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:47. Διατήρηση του Swietenia macrophylla: έκθεση της ομάδας εργασίας για το μαόνι CoP12 Έγγρ. 47Σύνοψη: η έκθεση παρουσιάζει σειρά συστάσεων που απευθύνονται κυρίως στα κράτη διαβίωσης του είδους.Σχόλιο: οι συστάσεις έχουν κάποιες ελάσσονες επιπτώσεις στις χώρες εισαγωγής. Ωστόσο, τα προβλήματα με το εμπόριο μαονιού αντιμετωπίζονται καλύτερα μέσω της εισαγωγής στο προσάρτημα ΙΙ.Συμπέρασμα: Η Κοινότητα πρέπει να λάβει υπόψη την έκθεση, να υποστηρίξει τις συστάσεις και να πιέσει για εισαγωγή στο προσάρτημα ΙΙ.48. Εφαρμογή του ψηφίσματος Conf. 8.9 (Rev.) σχετικά με την εμπορία ειδών του προσαρτήματος ΙΙ που διαβιούσαν σε φυσική κατάσταση48.1. Εφαρμογή του ψηφίσματος Conf. 8.9 (Rev.) CoP12 Έγγρ. 48.1Σύνοψη: Παρόλο που το έγγραφο για αυτό το σημείο της ημερήσιας διάταξης δεν ήταν διαθέσιμο στις 31 Ιουλίου, αναμένεται να αποτελείται από ένα νέο σχέδιο ψηφίσματος το οποίο έχει ως σκοπό να καταστήσει τη διαδικασία «Σημαντικό Εμπόριο» πιο ευέλικτη και διαφανή.Σχόλιο:Συμπέρασμα: Η Κοινότητα πρέπει να υποστηρίξει μέτρα που έχουν ως σκοπό να αυξήσουν τη διαφάνεια και την αποδοτικότητα της διαδικασίας «Σημαντικό Εμπόριο».48.2. Saiga tatarica: σύνοψη της ημερίδας που πραγματοποιήθηκε με χορηγία της CITES στην Kalmykia τον Μάιο 2002 και παρουσίαση του σχεδίου προγράμματος δράσης για τη διατήρηση (Ηνωμένες Πολιτείες της Αμερικής) CoP12 Έγγρ. 48.2Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:49. Ποσοστώσεις εξαγωγής που καθορίζονται σε εθνικό επίπεδο για είδη του προσαρτήματος ΙΙ: η επιστημονική βάση για τον καθορισμό και την εφαρμογή των ποσοστώσεων (Ηνωμένες Πολιτείες της Αμερικής) CoP12 Έγγρ. 49Σύνοψη: Πρόκειται για έγγραφο συζήτησης σχετικά με τις δυσχέρειες που προκύπτουν από το σύστημα ποσοστώσεων.Σχόλιο:Συμπέρασμα: Η Κοινότητα πρέπει να αντιμετωπίσει ευνοϊκά το έγγραφο και να διατυπώσει πρόσθετα σχόλια.Έλεγχος εμπορίου και ζητήματα επισήμανσης50. Διαχείριση των ποσοστώσεων εξαγωγής50.1. Βελτίωση της διαχείρισης των ετήσιων ποσοστώσεων εξαγωγής και τροποποίηση του ψηφίσματος Conf. 10.2 (Rev.) παράρτημα 1 σχετικά με τις άδειες και τα πιστοποιητικά (Γερμανία) CoP12 Έγγρ. 50.1Σύνοψη: το σχέδιο ψηφίσματος που υπέβαλε η Γερμανία εξ ονόματος της Ευρωπαϊκής Κοινότητας έχει ως σκοπό να βελτιώσει την διαφάνεια των διατάξεων για ποσοστώσεις εξαγωγής.Σχόλια: Το ως άνω σχέδιο ψηφίσματος ασχολείται με μια σειρά προβλημάτων που δημιουργούν οι υφιστάμενες διατάξεις, όπως η μη έγκαιρη κοινοποίηση των ποσοστώσεων, η μεταφορά στο επόμενο έτος των μη χρησιμοποιηθέντων τμημάτων των ποσοστώσεων κ.λπ..Συμπέρασμα: Η Κοινότητα πρέπει να υποστηρίξει το σχέδιο ψηφίσματος.50.2. Ποσοστώσεις εξαγωγής που καθορίζονται σε εθνικό επίπεδο για είδη του προσαρτήματος ΙΙ: η επιστημονική βάση για τον καθορισμό και την εφαρμογή των ποσοστώσεων (Ηνωμένες Πολιτείες της Αμερικής) CoP12 Έγγρ. 50.2Σύνοψη: Το σχέδιο ψηφίσματος επιδιώκει τη δημιουργία «inter-sessional» ομάδας εργασίας επί του ζητήματος.Σχόλιο: το σχέδιο ψηφίσματος που περιέχεται στο έγγραφο 50.1 αντιμετωπίζει αυτό το πρόβλημα και εξαλείφει την ανάγκη για σύσταση ομάδας εργασίας.Συμπέρασμα: Η Κοινότητα πρέπει να ενθαρρύνει την απόσυρση του σχεδίου ψηφίσματος.51. Εμπορία βιολογικών δειγμάτων ευαίσθητων στο χρόνο CoP12 Έγγρ. 51Σύνοψη: το έγγραφο για αυτό το σημείο δεν είναι ακόμη διαθέσιμο. Ωστόσο, φαίνεται ότι περιλαμβάνει προτάσεις για γρήγορη ανίχνευση αυτού του είδους των δειγμάτων στις περιπτώσεις που δεν υπάρχουν ανησυχίες από άποψη διατήρησης.Σχόλιο: τα κράτη μέλη είχαν εργαστεί επί του ζητήματος κατά την προετοιμασία της Διάσκεψης αλλά είχε συμφωνηθεί να περιμένουν τις προτάσεις της γραμματείας.Συμπέρασμα: Η Κοινότητα πρέπει να υποστηρίξει μέτρα που έχουν ως σκοπό να μειώσουν το διοικητικό φόρτο όσον αφορά αυτά τα δείγματα.52. Διακινήσεις συλλογών δειγμάτων52.1. Διακίνηση δειγμάτων δερμάτων ερπετών και άλλων συναφών προϊόντων CoP12 Έγγρ. 52.1Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:52.2. Χρήση πιστοποιητικών για διακίνηση συλλογών δειγμάτων, καλυπτόμενων από δελτίο ATA ή δελτίο TIR και αποτελούμενων από τμήματα ή παράγωγα ειδών των προσαρτημάτων ΙΙ και ΙΙΙ (Ιταλία, Ελβετία) CoP12 Έγγρ. 52.2Σύνοψη: το σχέδιο ψηφίσματος που υπέβαλαν η Ιταλία εξ ονόματος της Κοινότητας και η Ελβετία, αφορά είδη τα οποία αποτελούν τμήμα περιοδευουσών εκθέσεων.Σχόλια: η χρήση ATA ή TIR μπορεί να απλοποιήσει τις διαδικασίες που απαιτούνται για τη διακίνηση αυτού του είδους δειγμάτων και να μειώσει τον κίνδυνο απάτης. Θα πρέπει ωστόσο να τροποποιηθούν οι διατάξεις των σχετικών συμβάσεων.Συμπέρασμα: Η Κοινότητα πρέπει να υποστηρίξει το σχέδιο ψηφίσματος.53. Εμπορικά καθεστώτα για είδη φυτών χρησιμοποιούμενα για παραγωγή ξυλέιας CoP12 Έγγρ. 53Σύνοψη: Πρόκειται για έκθεση σχετικά με την απόφαση της 11ης Διάσκεψης να διερευνήσει η γραμματεία τη χρησιμότητα διάφορων τεχνικών δασοπονίας ως προς τις διατάξεις της CITES για την καλλιέργεια, την τεχνητή διάδοση και τις ποσοστώσεις για τα είδη φυτών που χρησιμοποιούνται για παραγωγή ξυλείας.Σχόλιο: η επιτροπή «φυτά» επανεξετάζει σήμερα, με βάση τις εργασίες που έχει εκτελέσει η γραμματεία, τη χρήση κωδικών προέλευσης για τα είδη φυτών που χρησιμοποιούνται για την παραγωγή ξυλείας.Συμπέρασμα: Η Κοινότητα πρέπει να λάβει υπόψη την έκθεση και να συμφωνήσει με την κατάργηση της απόφασης.Εξαιρέσεις και ειδικές διατάξεις σε θέματα εμπορίου54. Προσωπικά αντικείμενα54.1. Εμπορία προσωπικών αντικειμένων CoP12 Έγγρ. 54.1Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:54.2. Προσωπικά αντικείμενα από δέρμα κροκόδειλου (Βενεζουέλα) CoP12 Έγγρ. 54.2Σύνοψη: το σχέδιο ψηφίσματος προβλέπει μια εξαίρεση για, 8 το πολύ, προσωπικά αντικείμενα από δέρμα κροκόδειλου προερχόμενο από είδη του προσαρτήματος ΙΙ ή εκτραφέντα σε αιχμαλωσία είδη του προσαρτήματος Ι.Σχόλιο: είναι απαραίτητο να επαληθευθεί ότι δεν υφίστανται δυνατότητες παράκαμψης της νομοθεσίας αλλά κατ'αρχήν δεν υπάρχει καμία αντίρρηση. Παρόμοιες προτάσεις για άλλες ομάδες ειδών που θα υποβληθούν ενδεχομένως στο μέλλον θα πρέπει να εξεταστούν η κάθε μία χωριστά.Συμπέρασμα: Η Κοινότητα πρέπει να υποστηρίξει ένα τροποποιημένο σχέδιο ψηφίσματος.55. Επιχειρήσεις που εκτρέφουν είδη του προσαρτήματος I σε αιχμαλωσία για εμπορικούς σκοπούς55.1. Αναθεώρηση των ψηφισμάτων Conf. 8.15 και Conf. 11.14 σχετικά με κατευθυντήριες γραμμές για μια διαδικασία καταγραφής και παρακολούθησης επιχειρήσεων που εκτρέφουν είδη ζώων του προσαρτήματος Ι για εμπορικούς σκοπούς CoP12 Έγγρ. 55.1Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:55.2. Αιτήσεις για καταγραφή επιχειρήσεων που εκτρέφουν είδη του προσαρτήματος I για εμπορικούς σκοπούς CoP12 Έγγρ. 55.2Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:56. Δανεισμός, δωρεά ή ανταλλαγή δειγμάτων μη εμπορικού χαρακτήρα για μουσεία και φυτολόγια (Ηνωμένες Πολιτείες της Αμερικής) CoP12 Έγγρ. 56Σύνοψη: πρόκειται για έγγραφο συζήτησης σχετικά με τις δυσχέρειες που έχουν προκύψει για την ομαλή λειτουργία της ως άνω διάταξης για εξαίρεση.Σχόλιο: πολλά επιστημονικά ιδρύματα στην Κοινότητα κάνουν χρήση της εξαίρεσης, αλλά άλλα μέρη έχουν συναντήσει προβλήματα λόγω της μη ενιαίας εφαρμογής.Συμπέρασμα: Η Κοινότητα πρέπει να σημειώσει το περιεχόμενο του εγγράφου και να ανταλλάξει πληροφορίες με άλλα μέρη σχετικά με τα προβλήματα που έχουν προκύψει.57. Περιοδεύουσες εκθέσεις ζώντων ζώων (Ρωσική ομοσπονδία) CoP12 Έγγρ. 57Σύνοψη: το σχέδιο ψηφίσματος προβλέπει επέκταση των σημερινών διατάξεων (που περιέχονται στο ψήφισμα Conf. 8.16) σε όλα τα ζώντα ζώα που βρίσκονται σε περιοδεύουσες εκθέσεις, χωρίς τον σημερινό περιορισμό στα προ σύμβασης ζώα ή σε αυτά που έχουν εκτραφεί σε αιχμαλωσία.Σχόλιο: το κεντρικό ζήτημα είναι η χρήση για εμπορικούς σκοπούς ειδών πρώτης γενιάς τα οποία ανήκουν στο προσάρτημα Ι και έχουν εκτραφεί σε αιχμαλωσία (ιδίως ινδικών ελεφάντων). Το σχέδιο δεν παρέχει μηχανισμό με τον οποίο να αποφεύγεται η υπονόμευση των διατάξεων που αφορούν την εκτροφή σε αιχμαλωσία και τις εμπορικές συναλλαγές οι οποίες αφορούν αυτά τα είδη.Συμπέρασμα: Η Κοινότητα δεν πρέπει να υποστηρίξει το σχέδιο ψηφίσματος.Τροποποίηση των προσαρτημάτων58. Κριτήρια για την τροποποίηση των προσαρτημάτων Ι και II CoP12 Έγγρ. 58Σύνοψη: φαίνεται ότι θα ερωτηθούν τα μέρη εάν συμφωνούν ή όχι με ένα κείμενο το οποίο έχει συντάξει η πλειοψηφία της ομάδας εργασίας ή αν θα συνταχθούν με την άποψη της προεδρίας της επιτροπής για τα φυτά ότι το ζήτημα απαιτεί περαιτέρω συζήτηση.Σχόλια: Παρόλο που το σχέδιο ψηφίσματος που συνέταξε η ομάδα εργασίας αποτελεί σημαντικό επίτευγμα, πρόκειται για ευαίσθητο θέμα που απαιτεί περαιτέρω εργασία για να τύχει ευρύτερης υποστήριξης.Συμπέρασμα: η Κοινότητα πρέπει να υποστηρίξει την έκδοση απόφασης της Διάσκεψης η οποία να επεκτείνει και να διευκρινίζει την εντολή της ομάδας εργασίας και να προωθεί περαιτέρω το ζήτημα στηριζόμενη στο υπάρχον σχέδιο.59. Τροποποίηση των προσαρτημάτων σχετικά με τους πληθυσμούς CoP12 Έγγρ. 59Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:60. Παρατηρήσεις για φαρμακευτικά φυτά στα προσαρτήματα CoP12 Έγγρ. 60Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:Άλλα θέματα και ζητήματα61. Δημιουργία ομάδας εργασίας για την ανάλυση σχετικών πτυχών της εφαρμογής της CITES σε θαλάσσια είδη (Χιλή) CoP12 Έγγρ. 61Σύνοψη: Το σχέδιο ψηφίσματος επιδιώκει τη δημιουργία ομάδας εργασίας για τα ζητήματα που αφορούν τα θαλάσσια είδη.Σχόλιο: υπάρχει σημαντική επικάλυψη μεταξύ των όσων προτείνονται και της εντολής της ομάδας εργασίας για τα κριτήρια.Συμπέρασμα: Η Κοινότητα πρέπει να υποστηρίξει το αίτημα να ζητηθεί από την ομάδα εργασίας «Κριτήρια» να ασχοληθεί με αυτά τα ζητήματα.62. Κρέας θηραμάτων CoP12 Έγγρ. 62Σύνοψη: Πρόκειται για έκθεση σχετικά με τις δραστηριότητες της ομάδας εργασίας για το κρέας θηραμάτων.Σχόλιο: η έκθεση καταλήγει στο συμπέρασμα ότι η ομάδα έχει συμβάλει στη βελτίωση της επικοινωνίας και του συντονισμού μεταξύ των χωρών που επηρεάζονται από το εμπόριο και συνιστά ότι πρέπει να εξακολουθήσει τις εργασίες της έως την 13 Διάσκεψη με εξωτερική χρηματοδότηση.Συμπέρασμα: Η Κοινότητα πρέπει να λάβει υπόψη την έκθεση και να υποστηρίξει την παράταση της εντολής της ομάδας εργασίας, εξασφαλίζοντας όμως ότι επιτελεί το έργο της σε στενή συνεργασία με την ομάδα σύνδεσης της σύμβασης για τη βιολογική ποικιλότητα που ασχολείται με αυτό το θέμα.63. Η διάσωση εξαρτώμενων πιθήκων από πολεμικές περιοχές (Κένυα) CoP12 Έγγρ. 63Σύνοψη: Το σχέδιο ψηφίσματος επιδιώκει να μπορεί κανείς να αντιπαρέλθει τις απαιτήσεις αδείας όταν συντρέχουν ορισμένες προϋποθέσεις.Σχόλιο: Τα ζητήματα που αναφέρονται δεν αφορούν ειδικά τους πιθήκους και θα πρέπει να εξεταστεί η δυσχερής θέση άλλων εξαρτώμενων ζώων.Συμπέρασμα: Η Κοινότητα διάκειται ευνοϊκά στο στόχο του παρόντος σχεδίου ψηφίσματος αλλά θεωρεί ότι πρέπει να διευκρινιστούν οι υποκείμενες αρχές.64. Εμπορία παραδοσιακών γιατρικών CoP12 Έγγρ. 64Σύνοψη: Δεν υπήρχε διαθέσιμο έγγραφο στις 31 Ιουλίου 2002.Σχόλιο:Συμπέρασμα:65. Διαφημιστικά υλικά CoP12 Έγγρ. 65Σύνοψη: Πρόκειται για έκθεση της γραμματείας σχετικά με την εφαρμογή της απόφασης 11.131 για το υπόψη θέμα.Σχόλιο:Συμπέρασμα: Η Κοινότητα πρέπει να λάβει υπόψη αυτή την έκθεση.Εξέταση προτάσεων τροποποίησης των Προσαρτημάτων I και II66. Προτάσεις για τροποποίηση των Προσαρτημάτων I και II CoP12 Έγγρ. 66&gt;ΘΕΣΗ ΠIΝΑΚΑ&gt;Συμπέρασμα τησ συνεδρίασης67. Καθορισμός τόπου και ώρας για την επόμενη τακτική σύγκλιση της Συνδιάσκεψης των Μερών (δεν υπάρχει έγγραφο)Σύνοψη: Δεν υπήρχε διαθέσιμο έγγραφο έως τις 31 Ιουλίου 2002.Σχόλια:Συμπέρασμα: Η Κοινότητα θα υποστηρίξει την υποψηφιότητα οποιουδήποτε κράτους μέλους προτείνει να φιλοξενήσει την επόμενη συνδιάσκεψη και θα μεριμνήσει για την αποφυγή εκδήλωσης ανταγωνισμού μεταξύ δύο ή περισσοτέρων κρατών μελών για την ανάληψη αυτής της διοργάνωσης.68. Τελικές παρατηρήσεις (δεν υπάρχει έγγραφο)